# Rogán-Gaál Cecília
# Szendrei Dániel
„Egy kiváló teniszező és szakember távozott közülünk. Olivér mindig korosztálya élvonalába tartozott, a korosztályos válogatott keretének is tagja volt, majd ezen tudását is kamatoztatva dolgozott edzőként és pszichológusként a legjobb hazai játékosok mellett”
- írja a 29 éves korában elhunyt Borsos Olivérről Facebook-oldalán a Magyar Tenisz Szövetség.
A teniszező és sportpszichológus Rogán-Gaál Cecília és Szendrei Dániel teniszedző tihanyi lakodalma után szenvedett balesetet. A 24.hu úgy tudja, hogy a kulcsukat a lakodalomban felejtették, ezért Borsos Olivér megpróbált felmászni a szállásukon az első emeleti szobájukba, de lezuhant.
A Nemzeti Sport szerint fejsérülést szenvedett és az egyik csigolyája is eltörött. A kórházban napokig küzdöttek az életéért.
Halálhírét édesapja is megerősítette a Nemzeti Sportnak.
Borsos Olivér sportpszichológusként dolgozott az érdi női kézilabdázók mellett, sportigazgató volt a Budai Tenisz Centrumban, és tagja volt Balázs Attila stábjának is, akinek az edzője, Szendrei Dániel elvette Rogán-Gaál Cecíliát.